ዓቕሚ ኣዳም ዝበጽሐ ሰብ ብዛዕባ ጾታዊ ርክብ ክሓስብ እንከሎ ናይ ጾታ ኣካላቱ ዘለዓዕልሉ ሆርሞናት ይውሕዙ እሞ እቲ ሰብ ድልዊ ይኸውን። ንጾታዊ ርክብ ድልዊ ኣብ ዝዀነሉ ግዜ ሓደ ካብ ምልክታቱ ካብ መትሎ ተባዕታይ ማይማዮ (ሕብሪ ኣልቦ) ዘይታዊ ፈሳሲ በበቝሩብ ይወጽእ። መትሎ ተባራቢሩ ጸኒሑ ክድቅስ እንከሎ ድማ እቲ ፈሳሲ ብዘይ ጺቕታ ጸረር እናበለ ይወጽእ። ንስኻ ብዛዕባ ጾታዊ ስምዒታት ዘለዓዕሉ ወግዕታት ኣብ ተዕልለሉ ግዜ ወይ ፊልም ኣብ ትዕዘበሉ ግዜ ስምዒታትካ ክበጋገስ ኣፍ ደገ ትኸፍተሉ ኣለኻ። ስምዒታትካ ብሃረርታ ጾታዊ ርክብ ክድረኽ እንከሎ እቲ ንቡር "ድልዊ" ናይ ምዃን ምልክታት ድማ ይረኣየካ ኣሎ። እቲ ዘይታዊ ፈሳሲ ኸኣ ምንዛዕ ይጅምር።